钦定古今图书集成/明伦汇编/氏族典/第581卷 > 耶律安礼
## 钦定古今图书集成/明伦汇编/氏族典/第581卷 > 耶律安礼

按《金史耶律安礼传》：“安礼本名纳合，系出遥辇氏。幼
孤，事母以孝闻。辽季，间关避难，未尝一日怠。温凊入
朝，授左班殿直。母丧，冒大暑，挽柩行千馀里，哀毁骨
立，行路嗟叹。服除，由行台吏、礼部主事累迁工部侍
郎，改左司郎中。天德间，罢行台尚书省，入为工部侍
郎，累迁本部尚书。被诏治鞫韩王亨狱于广宁，亨无”
反状，安礼还奏，海陵怒，疑安礼梁王宗弼故吏，乃遣
李老僧同鞫之，老僧由是杀亨于狱。海陵犹谓安礼
辄杀亨，以绝灭事迹，亲戚得以不坐。安礼之不附上
刻下乃如此。改吏部尚书，护大房山诸陵工作，拜枢
副使，封谭国公，进封郕国公。密谏伐江南，忤海陵
意，罢为南京留守。安礼长于吏事，廉谨自将。薨，年五
十六。